OpenLLM-France/wikimedia huggingface dataset:
# Tomàtic

Tomàtic és un personatge que va aparèixer per primera vegada al programa Super 3 o Club Super 3, emés a partir de l'any 1991. Es tractava d´una barreja de telèfon i tomàquet amb ulleres de sol que parlava i que tenia un contestador on els súpers li demanaven vídeos, encara que ell els solia ensenyar coses del tot diferents del que volien. El seu nom sorgeix d'ajuntar les paraules tomàquet i contestador automàtic (Tomà-Tic). La veu darrere del personatge era la de Ferran Albiol.
Es van publicar fins a cinc discos musicals interpretats pel Tomàtic. Els primers van ser els quatre "Transtomàtic", on es relatava, cançó a cançó, un viatge del personatge diferents a cada disc. Aquests discos van ser: "Transtomàtic Express" (Actual Records, 1997),"Transtomàtic 2" (1998), "Transtomàtic 3" (1999), "Transtomàtic 4" (2000). El 2002 es va publicar "Top T3n Tomàtic" (2002), amb un recull dels millors hits del moment.
Els creadors i primers guionistes del personatge van ser en Ton Lleonart, Ricard Mateu i Xavier Romero. Autors també de les lletres de la col·lecció de discos del Tomàtic. El disseny del personatge va ser obra del dibuixant Martí Ribas.
Cap als inicis dels anys 2000 el Tomàtic va passar a tenir programa propi, el Top Ten Tomàtic, on feia de discjòquei, i s'emetien videoclips i entrevistes musicals, es proposaven concursos als súpers i també hi havia gags entre espai i espai, protagonitzats pel mateix Tomàtic juntament amb el Cosí, el seu cosí.
El Tomàtic tenia un caràcter totalment extravertit i esbojarrat que durant la primera etapa era acompanyat per la Verona, un altre telèfon que era l'antítesi del tomàquet vermell: seria, estirada… i de la qual ell n'estava enamorat. Fins i tot li va dedicar un tema al seu disc “Transtomàtic Express” (1997) anomenat “Oh! Verona”.
Durant els següents anys, es va convertir en la icona més reconeguda de la televisió catalana i se'l va associar a tots els programes infantils de TV3.
L'any 2007, el Tomàtic va passar a formar part d'una nova campanya publicitària per a promocionar la televisió digital, que va ser llançada per la cadena catalana. Aquesta campanya es va dir “Tomàtic On”, en la qual Tomàtic era el protagonista d'una sèrie d'anuncis publicitaris on explicava els beneficis de la televisió digital.
Avui dia, el Tomàtic continua sent un dels personatges més reconeguts de TV3 i ha marcat diverses generacions de nens i adolescents catalans.

## Referències

* 1 2 3 4 5 «Història del Tomàtic - Museu Internacional dels Titelles de», 25-03-2023. [Consulta: 21 abril 2024].
* ↑ 3Cat. «Ferran Albiol, la veu del Tomàtic, a l'"APM?"», 07-12-2023. [Consulta: 22 abril 2024].
* 1 2 «Transtomàtic Express (Club Súper 3)». [Consulta: 21 abril 2024].
# Tremont (Òlt i Garona)

Tremont · , o més aviat Tremonts segons la història lingüística, en francès Trémons, és un municipi francès, situat al departament d'Òlt i Garona i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 | 2013 |
| 280 | 291 | 244 | 256 | 339 | 340 | 362 | 387 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| -1995 | Jean-Claude Goutouly | PS |
| 1995- | Marie-Thérèse Pouchou | PS |

## Referències

* ↑ http://www.locongres.org/oc/aplicacions/top-oc/topoc-recerca/ Arxivat 2017-09-19 a Wayback Machine.
* ↑ Bénédicte Boyrie-Fénié, Dictionnaire toponymique des communes, Lot-et-Garonne, ed. CAIRN e Institut Occitan, Pau, 2012, p. 286-287
# Txulpan

Txulpan (en rus: Чулпан) és un poble de l'óblast d'Astracan, a Rússia, segons el cens del 2010 tenia 1.032 habitants.

## Referències

* ↑ «Карты Генштаба L-38 (Б) 1:100000. Астраханская область и Калмыкия». Arxivat de l'original el 2016-10-03. [Consulta: 24 juliol 2016].
* ↑ «Akhtubinka». GeoNames. Arxivat de l'original el 2019-02-24. [Consulta: 23 febrer 2019].
* ↑ «Регионы России → Астраханская обл. → Харабалинский р-н → Ахтубинка с.». Arxivat de l'original el 2015-03-24. [Consulta: 10 setembre 2020].
# Txumakovski

Txumakovski (en rus: Чумаковский) és un poble (un khútor) de l'óblast de Volgograd, a Rússia, segons el cens del 2010 tenia 59 habitants.

## Referències

* ↑ «Газ пришел в хутор Ближнемельничный». Arxivat de l'original el 2018-01-04. [Consulta: 4 gener 2018].
# Tour de Flandes 1930

El Tour de Flandes 1930 és la 14a edició d'aquesta cursa ciclista. La cursa es disputà el 14 d'abril de 1930, amb inici a Gant i final a Wetteren després d'un recorregut de 227 quilòmetres.
El vencedor fou el belga Frans Bonduel, que s'imposà en solitari a l'arribada a Wetteren. Els també belgues Aimé Dossche i Emile Joly foren segon i tercer respectivament.

## Classificació final

| | Ciclista | Equip | Temps |
| 1 | Frans Bonduel (BEL) | Dilecta-Wolber | 7h 03' 00" |
| 2 | Aimé Dossche (BEL) | La Nordiste-Wolber | + 9' 15" |
| 3 | Emile Joly (BEL) | Genial Lucifer | + 9' 15" |
| 4 | Maurice de Waele (BEL) | Alcyon-Dunlop | + 9' 15" |
| 5 | Adolf van Bruaene (BEL) | La Nordiste-Wolber | + 9' 15" |
| 6 | Alfred Hamerlinck (BEL) | La Nordiste-Wolber | + 12' 55" |
| 7 | Hektor van Rossem (BEL) | Alcyon-Dunlop | + 12' 55" |
| 8 | Julien Vervaecke (BEL) | Alcyon-Dunlop | + 13' 20" |
| 9 | Omer Taverne (BEL) | Oscar Egg-Dunlop | + 14' 45" |
| 10 | Frans Alexander (BEL) | | + 14' 45" |

## Referències

* Resultats a sitiodeciclismo.net
* Resultats a cyclebase.nl

## Enllaços externs

* Web oficial
# Torre de Marboré

La Torre de Marboré (en aragonès Punta Faixón) és una muntanya de 3.009 m d'altitud, amb una prominència de 103 m, que es troba al massís del Mont Perdut, entre la província d'Osca (Aragó) i el departament dels Alts Pirineus (França). La seua ascensió es pot realitzar des del refugi de Góriz.

## Referències

* ↑ Buyse, Juan. Los Tresmiles del Pirineo, un estudio enciclopédico (en castellà). 3a. ed.. Barcelona: Martínez Roca, 1993 (Muntanyisme). ISBN 8427017340.
* ↑ Coll, Xavier; Coll, Joan. Ordesa Vignemale Mte Perdido, Esc. 1:40.000. 4a. ed.. Granollers: Editorial Alpina, 1976 (E-25). ISBN 84-7011-067-5.
* ↑ Millán, Vicente. «Góriz» (en espanyol europeu). [Consulta: 10 octubre 2017].
# Tour de Flandes 1974

El Tour de Flandes 1974 va ser la 58a edició del Tour de Flandes. La cursa es disputà el 31 de març de 1974, amb inici a Gant i final a Merelbeke després d'un recorregut de 256 quilòmetres. El neerlandès Cees Bal guanyà en solitari amb 19" sobre el grup perseguidor. El belga Frans Verbeeck fou segon i la tercera plaça queda deserta en ser posteriorment desqualificat Walter Godefroot per dopatge.

## Classificació final

| | Ciclista | Equip | Temps |
| 1 | Cees Bal (NED) | Gan-Mercier-Hutchinson | 6h 10' 00" |
| 2 | Frans Verbeeck (BEL) | Watney-Maes | + 19" |
| 3 | Walter Godefroot (BEL) | Carpenter-Confortluxe-Flandria | DQ |
| 4 | Eddy Merckx (BEL) | Molteni | m. t. |
| 5 | Eric Leman (BEL) | M.i.c-De Gribaldy-Ludo | m. t. |
| 6 | Marc Demeyer (BEL) | Carpenter-Confortluxe-Flandria | m. t. |
| 7 | Gerben Karstens (NED) | Bic | m. t. |
| 8 | Rik van Linden (BEL) | Ijsboerke-Colner | m. t. |
| 9 | Patrick Sercu (BEL) | Brooklyn | m. t. |
| 10 | Wilfried Wesemael (BEL) | M.i.c-De Gribaldy-Ludo | m. t. |

## Referències

* ↑ Resultats a Sitio de ciclismo
* ↑ Resultats a les-sports.info
* ↑ «Palmarès». De Ronde van Vlaanderen. Arxivat de l'original el 23 d’octubre 2016. [Consulta: 1r setembre 2013].

## Enllaços externs

* Web oficial
# Tour de Flandes 1969

El Tour de Flandes 1969 va ser la 53a edició del Tour de Flandes. La cursa es disputà el 30 de març de 1969, amb inici a Gant i final a Merelbeke després d'un recorregut de 259 quilòmetres. El vencedor final fou el belga Eddy Merckx, que s'imposà en solitari en l'arribada a Merelbeke amb més de cinc minuts respecte al seu immediat perseguidor, l'italià Felice Gimondi i vuit minuts sobre un grupet de set corredors, encapçalat pel també italià Marino Basso, que d'aquesta manera aconseguí la tercera posició.

## Classificació final

| | Ciclista | Equip | Temps |
| 1 | Eddy Merckx (BEL) | Faema | 6h 20' 00" |
| 2 | Felice Gimondi (ITA) | Salvarani | + 5' 36" |
| 3 | Marino Basso (ITA) | Molteni | + 8' 08" |
| 4 | Franco Bitossi (ITA) | Filotex | m. t. |
| 5 | Bernard van de Kerckhove (BEL) | Faema | m. t. |
| 6 | Michele Dancelli (ITA) | Molteni | m. t. |
| 7 | Barry Hoban (GBR) | Mercier-BP-Hutchinson | m. t. |
| 8 | Frans Verbeeck (BEL) | Okay-Diamant-Geens | m. t. |
| 9 | Georges Claes (BEL) | Goldor-Hertekamp-Gerka | m. t. |
| 10 | Jos Spruyt (BEL) | Faema | + 8' 10" |

## Referències

* Resultats a sitiodeciclismo.net
* Resultats a cyclebase.nl
* Resultats a les-sports.info
# Trelhas

Trelhas (en francès Treilles) és un municipi francès, situat a la comarca de Fitor, departament de l'Aude i regió d'Occitània.
# Triploidita

La triploidita és un mineral de la classe dels fosfats, que pertany al grup de la triplita. Rep el seu nom de la TRIPLita i del grec eidos, semblar, al·ludint a la seva semblança amb la triplita en l'hàbit i composició química.

## Característiques

La triploidita és un fosfat de fórmula química Mn2+ 2(PO₄)(OH). Cristal·litza en el sistema monoclínic. La seva duresa a l'escala de Mohs oscil·la entre 4,5 i 5. És un mineral isostructural amb la sarkinita, la triplita, la wolfeïta i la zwieselita. És l'anàleg amb manganès (Mn$^{2+}$) de la wolfeïta.
Segons la classificació de Nickel-Strunz, la triploidita pertany a «08.BA: Fosfats, etc. amb anions addicionals, sense H₂O, només amb cations de mida mitjana, (OH, etc.):RO₄ sobre 1:1» juntament amb els següents minerals: ambligonita, montebrasita, tavorita, triplita, zwieselita, sarkinita, wagnerita, wolfeïta, stanĕkita, joosteïta, hidroxilwagnerita, arsenowagnerita, holtedahlita, satterlyita, althausita, adamita, eveïta, libethenita, olivenita, zincolibethenita, zincolivenita, auriacusita, paradamita, tarbuttita, barbosalita, hentschelita, latzulita, scorzalita, wilhelmkleinita, trol·leïta, namibita, fosfoel·lenbergerita, urusovita, theoparacelsita, turanita, stoiberita, fingerita, averievita, lipscombita, richel·lita i zinclipscombita.

## Formació i jaciments

Va ser descoberta a la pedrera Fillow, a la localitat de Branchville, a Redding, al comtat de Fairfield (Connecticut, Estats Units). També ha estat descrita a diversos indrets del continent americà, Europa i Àsia.

## Referències

* ↑ «Triploidite» (en anglès). Mindat. [Consulta: 28 setembre 2017].
* ↑ «The New IMA List of Minerals – A Work in Progress – Updated: May 2017» (en anglès). International Mineralogical Association. Arxivat de l'original el 10 d’agost 2019. [Consulta: 28 setembre 2017].
# Triplett

Triplett és una població dels Estats Units a l'estat de Missouri. Segons el cens del 2000 tenia 64 habitants.

## Demografia

Segons el cens del 2000, Triplett tenia 64 habitants, 27 habitatges, i 18 famílies. La densitat de població era de 107,4 habitants per km².
Dels 27 habitatges en un 29,6% hi vivien nens de menys de 18 anys, en un 55,6% hi vivien parelles casades, en un 7,4% dones solteres, i en un 33,3% no eren unitats familiars. En el 33,3% dels habitatges hi vivien persones soles el 18,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,37 i el nombre mitjà de persones que vivien en cada família era de 3.
Per edats la població es repartia de la següent manera: un 21,9% tenia menys de 18 anys, un 7,8% entre 18 i 24, un 29,7% entre 25 i 44, un 28,1% de 45 a 60 i un 12,5% 65 anys o més.
L'edat mediana era de 42 anys. Per cada 100 dones de 18 o més anys hi havia 100 homes.
La renda mediana per habitatge era de 18.750 $ i la renda mediana per família de 33.750 $. Els homes tenien una renda mediana de 26.875 $ mentre que les dones 12.500 $. La renda per capita de la població era de 12.773 $. Entorn del 30,8% de les famílies i el 47,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Triplett». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Triplett». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Turó de Sant Pere de Bell-lloc

El Turó de Sant Pere de Bell-lloc és un cim de 298 m alt del límit dels termes comunals de Rodès i de Vinçà, tots dos de la comarca del Conflent, a la Catalunya del Nord.
És el final d'un dels contraforts septentrionals del Massís del Canigó, a la dreta i damunt del curs de la Tet just a l'extrem oriental del Pantà de Vinçà. És l'extrem occidental del terme de Rodés i a l'oriental del de Vinçà.

## Referències

* ↑ El Turó de Sant Pere de Bell-lloc en els ortofotomapes de l'IGN
# Truita de gambetes

La truita de gambetes o, en castellà, tortillita de camarones, és una truita a base de farina de blat, farina de cigró, aigua, sal, ceba tendra, julivert i gambetes originària de San Fernando. S'elabora una massa líquida plana que es fregeix a la paella en abundant oli d'oliva. Com que les gambes són tan petites és fa difícil de pelar-les, de manera que es couen senceres.
Es recomana menjar-les recent fregides perquè estiguin cruixents. Solen portar petits acompanyaments i és freqüent torbar-les com a tapa. És un plat típic d'Andalusia, especialment a la província de Cadis, i més concretament de la zona costanera de Sanlúcar de Barrameda, Puerto Real i San Fernando. No s'han de confondre les gambetes d'altres zones amb les de Cadis que són les més petites (Palaemon longirostris) i que també s'utilitzen d'esquer viu per pescar.

## Referències

* ↑ «Truita de gambetes». Cuina. [Consulta: 3 agost 2023].
* ↑ «Andalusian tortillas de camarones». [Consulta: 3 agost 2023].
* ↑ «Receta de tortillitas de camarones con alioli» (en castellà). RTVE, 10-05-2023. [Consulta: 3 agost 2023].
* ↑ «Tortillas de camarones» (en anglès americà). [Consulta: 3 agost 2023].
* ↑ «Cinco siglos de las tortillitas de camarones» (en castellà), 04-03-2012. [Consulta: 3 agost 2023].
# Truióvaia Maza

Truióvaia Maza (en rus: Труёвая Маза) és un poble de l'óblast de Saràtov, a Rússia, segons el cens del 2010 tenia 124 habitants. Pertany al districte municipal de Volsk.

## Referències

* ↑ «Регионы России → Саратовская обл. → Вольский р-н → Александровка с.». Arxivat de l'original el 2015-04-05.
* ↑ Koriakov, I. B.. «База данных «Этно-языковой состав населённых пунктов России»». Arxivat de l'original el 2018-03-24.
# Txardim

Txardim (en rus: Чардым) és un poble de l'óblast de Saràtov, a Rússia, segons el cens del 2010 tenia 871 habitants. Pertany al districte municipal de Voskressénskoie.

## Referències

* ↑ И. Козловский. «Березняки – село в Воскресенском районе». Большая Саратовская Энциклопедия, 2020. Arxivat de l'original el 2020-10-26. [Consulta: 21 octubre 2020].
* ↑ Коряков Ю.Б.. «База данных "Этно-языковой состав населённых пунктов России"». Arxivat de l'original el 2017-11-16. [Consulta: 21 octubre 2020].
# Ulea

Ulea és una vila i municipi de la Comunitat Murciana, situat en la comarca de la Val de Ricote, amb una població de 989 habitants en una superfície de 39,9 km² i una densitat de població de 24,78 hab/km².
# Ualinka (cràter)

Ualinka és un cràter d'impacte en el planeta Venus de 8,1 km de diàmetre. Porta el nom d'un antropònim osseta, i el seu nom va ser aprovat per la Unió Astronòmica Internacional el 1997.

## Referències

* ↑ «Ualinka». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Tuwuli

El tuwuli (o bowili, o liwuli, etc) és una llengua kwa que parlen els bowilis a la regió del Volta de Ghana. Els 11.400 bowilis (15.000 segons el joshuaproject viuen a la zona del llac Volta, a l'est de la ciutat d'Amanfro, a la carretera entre Hohoe i Jasikan, a la regió del Volta. El codi ISO 639-3 del tuwuli és bov i el seu codi al glottolog és tuwu1238.

## Família lingüística

El tuwuli és una llengua kwa, família lingüística que forma part de les llengües Benué-Congo. Concretament, segons l'ethnologue, forma part del grup lingüístic de les llengües kposo-ahlo-bowili. Les altres llengües d'aquest grup lingüístic són l'adangbe, l'ikposo i l'igo. Segons el glottolog, en aquest subgrup lingüístic només hi ha l'igo, l'ikposo i el tuwuli.

## Sociolingüística, estatus i ús de la llengua

El tuwuli és una llengua desenvolupada (EGIDS 5): gaudeix d'un ús vigorós per persones de totes les edats i en tots els dominis, té literatura i està estandarditzada, tot i que no és totalment sostenible. Tot i això, el seu ús està disminuint a favor de l'ewe. El tuwuli s'escriu en alfabet llatí des del 2000. Entre el 25% i el 50% dels que parlen el tuwuli com a segona llengua estan alfabetitzats en aquesta llengua.

## Bibliografia

Segons el glottolog, aquests són alguns dels materials i llibres sobre el tuwuli:
* Harley, Matthew W. 2005. A descriptive grammar of Tuwuli, a Kwa language of Ghana. University of London. 553pp. Gramàtica.
* Harley, Matthew. 2008. Tense, aspect and mood in Tuwuli. In Ameka, Felix K. and Kropp Dakubu, Mary Esther (eds.), Aspect and modality in Kwa languages. Amsterdam & Philadelphia: John Benjamins Publ.
* Debrunner, Hans W. 1964. Die Bowiri: Volkwerdung und Selbstbehauptung eines Togo-Restvolkes, a: Anthropos 59. 597-633. Etnografia
* Höftmann, Hildegard. 1966-1967. Zur Grammatik des Bowiri (Voltaregion Ghana) a: Mitteilungen des Instituts für Orientforschung 12. 199-207.

## Referències

* 1 2 3 4 «Tuwuli». ethnologue. [Consulta: 9 febrer 2015].
* 1 2 3 «Language: Tuwuli». joshuaproject. [Consulta: 9 febrer 2015].
* 1 2 3 «Language: Tuwuli». glottolog. [Consulta: 9 febrer 2015].
* ↑ «kposo-ahlo-bowili». ethnologue. [Consulta: 7 febrer 2015].
* ↑ «Tuwuli in the Language Cloud» (en anglès). ethnologue. [Consulta: 9 gener 2015].
# Granbury

Granbury és una ciutat, seu del Comtat de Hood, a l'estat de Texas. Segons el cens del 2000 tenia 5.718 habitants.

## Demografia

Segons el cens del 2000, Granbury tenia 5.718 habitants, 2.391 habitatges, i 1.458 famílies. La densitat de població era de 398,5 habitants per km².
Dels 2.391 habitatges en un 27% hi vivien nens de menys de 18 anys, en un 48,4% hi vivien parelles casades, en un 9,5% dones solteres, i en un 39% no eren unitats familiars. En el 34,9% dels habitatges hi vivien persones soles el 18,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,2 i el nombre mitjà de persones que vivien en cada família era de 2,83.
Per edats la població es repartia de la següent manera: un 21% tenia menys de 18 anys, un 8% entre 18 i 24, un 25,6% entre 25 i 44, un 21,9% de 45 a 60 i un 23,4% 65 anys o més.
L'edat mediana era de 42 anys. Per cada 100 dones de 18 o més anys hi havia 77,1 homes.
La renda mediana per habitatge era de 35.952 $ i la renda mediana per família de 45.451 $. Els homes tenien una renda mediana de 34.625 $ mentre que les dones 25.721 $. La renda per capita de la població era de 19.801 $. Aproximadament el 5% de les famílies i el 9,6% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Granbury». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Granbury». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# A escampar la boira

A escampar la boira és un programa d'entrevistes nocturn d'Aragón TV presentat per l'advocat Jorge Pueyo en aragonès, català i castellà amb l'objectiu de fer-ne divulgació i que, el fet de parlar-les, es vegi amb normalitat. Combina el format televisiu de monòlegs, reportatges i entrevistes amb la creació de contingut propi a les xarxes socials amb un to humorístic, i compta amb un seguit de col·laboradors que s'expressen en el català de la Franja de Ponent o en aragonès, una llengua que a dia d'avui tot just parlen unes 10.000 persones.
El programa s'emet les nits de dimecres a dijous, a les 00.15h i s'ha titulat amb el nom A escampar la boira perquè és una expressió que comparteixen les llengües aragonesa i catalana, i que també es fa servir allà on ja no es parlen.

## Referències

* ↑ Segura, Roger. «"A escampar la boira": arriba el primer late night en aragonès i català». Catalunya Ràdio, 25-05-2022. [Consulta: 28 maig 2022].
* ↑ «Un programa divertiu pa la chen que tienga intrés en l'actualidá cultural aragonesa y española» (en castellà). Aragón Noticias, 25-05-2022. [Consulta: 28 maig 2022].
# Congorhynchus

Congorhynchus és un gènere de peix prehistòric que fou descrit per E. Darteville i E. Casier l'any 1949.
Els fòssils pertanyents a Congorhynchus daten de l'estatge del Maastrichtià del Cretaci superior així com de l'Eocè. Això significa que aquest gènere va sobreviure a l'extinció del Cretaci-Paleogen que va acabar amb els dinosaures. Se'n coneixen tres espècies, totes extintes.

## Referències

* «Congorhynchus». The Paleobiology Database. [Consulta: 30 gener 2010].
# Habreuresis

Habreuresis és un gènere d'aranyes araneomorfes de la subfamília Erigoninae, dins de la família Linyphiidae.
Fou descrit per primera vegada per Alfred Frank Millidge l'any 1991.

## Distribució

És un endemisme que es pot trobar a Xile.

## Llista d'espècies

Segons The World Spider Catalog 12.0:
* Habreuresis falcata Millidge, 1991 (Espècie tipus)
* Habreuresis recta Millidge, 1991

## Referències

* ↑ Millidge, A. F. «Further linyphiid spiders (Araneae) from South America». Bulletin of the American Museum of Natural History, vol. 205, 1991, pàg. 1–199.
* ↑ Gloor, Daniel; Nentwig, Wolfgang; Blick, Theo; Kropf, Christian «Gen. Habreuresis Millidge, 1991». . Natural History Museum Bern, 2019. DOI: 10.24436/2 [Consulta: 15 juny 2019].
* ↑ Platnick, 2011: The world spider catalog (American Museum of Natural History).
# Cotinga olivàcia

La cotinga olivàcia (Snowornis cryptolophus) és un ocell de la família dels cotíngids (Cotingidae).

## Hàbitat i distribució

Habita els boscos dels Andes a Colòmbia, nord-oest i est de l'Equador i est del Perú.

## Referències

* ↑ «Cotinga olivàcia». Cercaterm. TERMCAT, Centre de Terminologia. Rev. 15/02/2023(català)
# Ait Ouabelli

Ait Ouabelli (en àrab آيت وابلي, Āyt Wāballī; en amazic ⴰⵢⵜ ⵡⴰⴱⵍⵉ) és una comuna rural de la província de Tata, a la regió de Souss-Massa, al Marroc. Segons el cens de 2014 tenia una població total de 2.401 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Selecció d'hoquei sobre patins femenina del Brasil

La selecció d'hoquei sobre patins femenina de Brasil és l'equip femení que representa la Confederação Brasileira de Hóquei e Patinação (CBHP) en competicions internacionals d'hoquei sobre patins. La CBHP es va fundar l'any 1988.

## Equip actual

Selecció a la Copa Amèrica 2010
* Silvana Nishi (p)
* Janine Fecher (p)
* Érica Bueno
* Andreia Regueira
* Jéssica Pereira
* Letícia de Souza
* Marília de Souza
* Mariane Venâncio
* Taíza Andrade
* Mariana Cabral
* Seleccionadora: Erica Bueno

## Referències

* ↑ «Estatuts de la CBHP». Confederació Brasilera d'Hoquei i Patinatge. Arxivat de l'original el 2011-07-06. [Consulta: 14 juliol 2010].
* ↑ «Selecció brasilera a la Copa Amèrica 2010». Federació Catalana de Patinatge.

## Enllaços externs

* Confederació Brasilera d'Hoquei i Patinatge (portuguès)